Stavangerkameratene

**Stavangerkameratene** er en norsk gruppe fra Stavanger etablert i 2015. Gruppen består av Kjartan Salvesen, Tommy Fredvang, Glenn Lyse og Ole Alexander Mæland som alle var etablerte artister ved oppstart. Salvesen og Lyse vant *[[Idol (TV-program)|Idol]]* i henholdsvis 2004 og 2007, Fredvang deltok i *[[X Factor (Norge) 2009|X Factor]]* i 2009 mens Mæland deltok i *[[The Voice – Norges beste stemme|The Voice]]* i 2012 og var vokalist i Elle Melle. Samarbeidet startet da de fire ble spurt om å opptre sammen på åpningen av volleyball-VM i Stavanger i 2015 og ble kalt Stavangerkameratene av konferansier Stian Blipp.

Deres første utgivelse var singelen «Vekk meg opp», en norsk versjon av Aviciis hit «Wake Me Up», utgitt 11. mars 2016. Den hadde de året før fremført på si første opptreden på volleyball-VM. Sommeren samme år ga de ut sin andre singel, «Bare så du vett det» og 2. juni 2017 ga de ut debutalbumet *[[Stavangerkameratene (album)|Stavangerkameratene]]*. 

De har mottatt dobbel platinatrofé for «Bare så du vett det» som har oppnådd over 20 millioner strømminger, dobbel platina for debutalbumet med over 40 millioner strømninger og gull for «Vekk meg opp» med over 3 millioner strømminger.

Høsten 2016 deltok kvartetten i føljetongen om Stavangerkameraten i Einar Tørnquist og John Brungots programserie *[[Live på direkten]]* på TV 2. I juni 2017 var de oppvarmingsband for Mods på deres to konserter på Viking Stadion foran et publikum på over 40.000. I november 2018 fylte de DnB Arena i Stavanger med 5.500 publikummere.

5. oktober 2018 ga de ut sitt andre album, *Ein for alle.*

Stavangerkameratene skulle reise på sin 4. norgesturné i 2020, men på grunn av koronapandemien ble denne utsatt til 2021. De hadde pr. 31.12.2020 over 50 millioner streams på Spotify.

11. januar 2021 ble det kunngjort at Stavangerkameratene var en av de forhåndskvalifiserte finalistene til Melodi Grand Prix 2021, lørdag 20. februar 2021, med sangen «Barndomsgater». Den første fremføringen skjedde lørdag 23. januar 2021 på NRK 1. «Barndomsgater» ble utgitt fredag 22. januar, mens den engelske versjonen «Who I Am», ble utgitt fredag 12. februar 2021.

29. april 2022 ga Stavangerkameratene ut sitt tredje album, *Kom nærmare*, som blant annet inneholdt singelen «Barndomsgater» og «Syng nå med» hvor Ravi medvirket. For albumet ble de nominert til Spellemannprisen 2022 i klassen festmusikk.

## Diskografi
;Album
**Stavangerkameratene* (2017, daWorks)
**Ein for alle* (2018, daWorks)
**Kom nærmare* (2022, daWorks)

;EP-er
**Bare så du vett det - Remiks EP* (2016, daWorks)
**Sånn é det bare* (2018, daWorks)

;Singler
**Vekk meg opp* (2016, daWorks)
**Bare så du vett det* (2016, daWorks)
**Bare du* (2016, daWorks)
**Nettet (digitale hjerter og smilefjes)* (2017, daWorks)
**Vil du shalala* (2017, daWorks)
**Forelska meg i deg igjen* (2017, daWorks)
**Eg vett at du såg meg* (2017, daWorks)
**Det e'kje någe å tenka på* (2018, daWorks)
**Har du lyst, har du lov* (2018, daWorks)
**Pengane* (2018, daWorks)
**Ikke gå fra meg nå* (2019, daWorks)
**Någe eg kan gjøre for deg* (2019, daWorks)
**Hemningane* (2019, daWorks)
**Verre enn deg* (2019, daWorks)
**Blåberå - det e Viking det* (2019, daWorks)
**Ka e ord* (2020, daWorks)
**Himmel på jord* (2020, daWorks)
**Barndomsgater* (2021, daWorks) - MGP 2021-finalist
**Who I Am* (2021, daWorks) - MGP 2021-finalist, engelsk versjon
**Mari Johanna* (2021, daWorks)
**Syng nå med* feat. Ravi (2022, daWorks)
**Kor bler du av, Veronica* (2022, daWorks)

## Referanser


## Eksterne lenker
* 
*